Diari Oficial de la Generalitat Valenciana


Sumari del DOGV 3893, del 07-12-2000 (2000/9496)

Notificació de la provisió de constrenyiment per edicte a la Comunitat Valenciana als deutors compresos en la relació que s'esmenta.
------------------------------------------------------------------------------------------------------------------------------------

### Dades del document

Número de DOGV
:   3893

Data del DOGV
:   07-12-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9496


Organisme emissor
:   Agència Estatal d'Administració Tributària. Delegació de Malaga

Tipus de document
:   Anunci

Notificació de la provisió de constrenyiment per edicte a la Comunitat Valenciana als deutors compresos en la relació que s'esmenta. [2000/F9496]
  
Per mitjà d'aquest edicte, i atés que els deutors compresos en la relació que a continuació s'insereix no han pogut ser trobats als domicilis que figuren en els registres de l'administració tributària o que s'han al·legat distintes causes per a no rebre les notificacions per les persones que la legislació autoritza per a fer-se'n càrrec, se'ls fa saber que:
  
Es notifica als deutors, d'acord amb l'article 103 del Reglament General de Recaptació (Reial Decret 1.684/1990, de 20 de desembre), que no havent sigut satisfet el deute de referència en el termini d'ingrés en període voluntari en virtut del que s'estableix en l'article 127 de la Llei General Tributària, l'òrgan competent indicat més amunt ha acordat:
  
Fent ús de les facultats que em confereixen els articles 100 i 106 del Reglament General de Recaptació, liquide el recàrrec de constrenyiment pel 20% de l'import del deute pendent i dicte provisió de constrenyiment perquè es procedisca executivament contra el patrimoni o les garanties dels deutors, en cas de no produir-se l'ingrés en els terminis assenyalats en l'article 108 del reglament esmentat.
  
Recursos:
  
Recurs de reposició davant de l'òrgan que ha dictat la provisió de constrenyiment, en el termini de 15 dies a comptar des de l'endemà de la recepció d'aquesta notificació o reclamació economicoadministrativa, davant del tribunal competent de la jurisdicció esmentada, en el mateix termini, sense que puguen simultaniejar-se ambdós recursos.
  
Motius d'impugnació:
  
El procediment de constrenyiment es podrà impugnar pels motius següents (article 138.1 de la Llei General Tributària i article 99.1 del Reglament General de Recaptació).
  
- Pagament o extinció del deute.
  
- Prescripció.
  
- Ajornament.
  
- Falta de notificació de la liquidació o anul·lació o suspensió d'aquesta.
  
- Defecte formal en el títol expedit per a l'execució.
  
Suspensió del procediment:
  
El procediment de constrenyiment, encara que s'interpose recurs, només se suspendrà en els termes i condicions assenyalats en l'article 101 del Reglament General de Recaptació (Reial Decret 1.684/1990, de 20 de desembre).
  
Sol·licitud d'ajornament:
  
D'acord amb el que s'estableix en l'article 48 del Reglament General de Recaptació, es podrà ajornar o fraccionar el pagament dels deutes en període executiu.
  
La presentació de les sol·licituds d'ajornament o fraccionament s'efectuarà en la delegació o administracions de l'Agència Estatal d'Administració Tributària del territori en què s'haja d'efectuar el pagament.
  
Lloc de pagament:
  
En l'entitat que presta el servei de caixa de la delegació de l'administració de l'Agència Estatal d'Administració Tributària.
  
Interessos de demora:
  
Les quantitats degudes, exclòs el recàrrec de constrenyiment, produiran interessos de demora des de l'endemà del venciment del deute en període voluntari fins a la data de l'ingrés. El tipus d'interessos es fixarà d'acord amb el que s'estableix en els articles 58 de la Llei General Tributària i 36 de la Llei General Pressupostària, segons que es tracte de deutes tributaris o no tributaris, respectivament.
  
Costes:
  
En cas de produir-se costes en el procediment, l'administració en repercutirà l'import al deutor, d'acord amb el que s'estableix en els articles 153 i 157 del Reglament General de Recaptació.
  
Terminis per a efectuar l'ingrés:
  
(Article 108 del Reglament General de Recaptació).
  
A) Rebuda la notificació entre els dies 1 i 15 de cada mes, fins al 20 d'aquest mes, o l'immediat hàbil posterior.
  
B) Rebuda la notificació entre els dies 16 i últim de cada mes, fins al 5 del mes següent, o l'immediat hàbil posterior.
  
Presentació de l'interessat:
  
S'adverteix al deutor que pot comparéixer, per si mateix o por mitjà de representant, en l'expedient executiu que se li segueix. Transcorreguts vuit dies des de la publicació d'aquest anunci, sense que l'interessat es presente, se'l considerarà notificat de totes les successives diligències fins que acabe la substanciació del procediment, sense perjudici del dret que l'assisteix a comparéixer.
  
Màlaga, 16 d'octubre de 2000.- El cap de la Dependència de Recaptació: Fernando Marcos Gómez.